Դատապարտյալների հեղինակած նյութերն արժանացան մրցանակի - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր
Դատապարտյալների հեղինակած նյութերն արժանացան մրցանակի 03/15/2019 16:50 | ԼՐԱՀՈՍ
«Հանրային լրագրության ակումբ» հասարակական կազմակերպությունը «Հետաքննող լրագրողներ» ՀԿ-ի հետ համատեղ 2017թ. դեկտեմբերից մեկնարկել էր «Հանրային հայացք՝ փակ աշխարհին. Մարդու իրավունքների իրավիճակը Հայաստանի փակ հաստատություններում» երկամյա ծրագիրը:
Ծրագրի շրջանակներում հայտարարվել էր Հայաստանի Հանրապետության փակ հաստատություններում, ինչպես նաև հատուկ դպրոցներում և հատուկ խնամքի կենտրոններում մարդու իրավունքների իրավիճակների վերաբերյալ աշխատանքների մրցույթ, որին մասնակցել էին նաև ՀՀ ԱՆ քրեակատարողական հիմնարկների դատապարտյալները:
Մրցույթի վերջնական արդյունքների քննարկմամբ ժյուրին մրցանակի էր արժանացրել դատապարտյալներ Ա. Դավթյանի, Մ. Ենոքյանի և Յ. Սարգսյանի հեղինակած նյութերը:
Մրցանակները հաղթողներին հանձնեցին ժյուրիի անդամները, գործընկեր կազմակերպությունները և «Հետաքննող լրագրողներ» ՀԿ-ի ներկայացուցիչները:
Այս մասին հայտնում են՝ ՀՀ ԱՆ քրեակատարողական ծառայության հանրային կապերի բաժնից։